**CANLLAW I DRAFOD MATH O DESTUN:**

**CYFARWYDDIADOL**

***Trosolwg o nodweddion, iaith a strwythur***

**PA FATH O DESTUN YW HWN?**

**Testun sy’n helpu darllenwr i wneud rhywbeth yw hwn. Mae testunau cyfarwyddiadol yn tueddu i roi cyfarwyddiadau cam wrth gam a defnyddio berfau gorchmynnol neu ferfenwau.**

|  |  |  |
| --- | --- | --- |
| **STRWYTHUR Y TESTUN** | **GWYBODAETH AM IAITH** | **CANLLAWIAU YSGRIFENNU** |
| Bydd testun o'r math hwn i'w weld yn aml yn y ffurfiau canlynol:   * Rysait * Taflen wybodaeth * Poster * Llawlyfr cyfarwyddiadau * Cyfres o ddiagramau wedi'u hanodi | Bydd testun o'r math hwn yn cynnwys:   * Defnydd o ferfau gorchmynnol e.e. *"Rhowch"*, *Ychwanegwch" ac "Ysgrifennwch"* * Termau pwnc penodol * Defnyddio cysyllteiriau e.e. *yna, wedyn, ar ôl, yn dilyn, o ganlyniad . . .* | Wrth ysgrifennu testun o'r math hwn gellid:   * Defnyddio paragraffau, brawddegau byrion neu bwyntiau bwled i roi camau gwahanol yn nhrefn amser * Defnyddio tystiolaeth a rhoi rhesymau * Defnyddio termau technegol / pwnc * Wrth gyflwyno'r gwaith gellir defnyddio seiniau a delweddau * Egluro gan ddefnyddio data, graffiau, diagramau a mapiau |

**YSGRIFENNU ER MWYN RHOI CYFARWYDDIADAU**

Wrth ysgrifennu er mwyn rhoi cyfarwyddiadau byddwn ni’n defnyddio nifer o dechnegau ond y nod bob amser yw EGLURO GAM WRTH GAM! Wrth roi cyfarwyddiadau byddwch yn egluro beth yw'r broses ac yn dweud **mwy** amdano neu beth ddigwyddodd ac yn dweud **mwy** am y digwyddiad. Cofiwch pwy yw'r gynulleidfa a pham eich bod yn egluro camau'r broses, beth yw'r gwrthrych neu beth ddigwyddodd iddyn nhw. Bydd rhaid i chi fod yn fanwl ac uniongyrchol wrth roi cyfarwyddiadau!

**BYDDWCH YN GLIR** – os ydych chi am esbonio ac egluro rhywbeth i rywun arall rhaid i chi fod yn bwyllog ac yn eglur

**BYDDWCH YN DREFNUS** – cofiwch fod rhaid esbonio ac egluro mewn camau trefnus a threfn resymegol

**BYDDWCH YN BENDANT** – cofiwch fod rhaid i’ch syniadau fod yn glir ac yn bendant ac er mwyn gwneud hyn rhaid

* Trefnu syniadau – er mwyn sicrhau bod eich cynulleidfa yn deall y camau a'r drefn
* Defnyddio paragraffau neu bwyntiau bwled – er mwyn i’r gynulleidfa ddilyn eich camau
* Defnyddio termau pwnc penodol a chysyllteiriau sy'n cyfuno camau – er mwyn rhoi'r cyfarwyddiadau!